Publication: Magyar Közlöny
Issue: MK-2000-72 (Year: 2000, Number: 72)
Era: 1990-2004
Section: a 16/2000. (VII. 7.) OM rendelethez
Paragraph Index: 311

5. A képzés főbb tanulmányi területei és arányai: — szakmai tárgyakkal legalább 92 kredit teljesítendő, melyből = a szakmai törzsanyag 80 kredit = a választható tárgyakkal 10 kredit, — 9 kredit szakmódszertannal, — 2 kredit speciális tanítási gyakorlattal, — 8 kredit szakdolgozat készítésével, és — 9 kredit pszichológiával-pedagógiával szerzendő meg. Szakmai törzsanyag Az egyetemi szintű biológiatanári szak képesítési követelményeiben megismert tudományterületek felelevenítésére legfeljebb a továbbképzés 1/6-a fordítható, majd ezen túlmenően az alábbi témakörök elsajátítása szükséges: Az ember viselkedésbiológiájának evolúciós alapjai. Az urbanizáció hatása az ökoszisztémára. A szelekciós nyomás és a genetikai terheltség értelmezése humán populációkban. A szupraindividuális szerveződési szintek és átfogó jellemzésük. A populációrendszerek fokozatai és a fajképződés. A lelőhely és az élőhely. A környék és a környezet. A környezetminőség fogalma. A biomassza tér- és időbeli változások, energiaáramlás. Biotikus és abiotikus adaptációk. A biológiai produkció és a vízminőség kapcsolatai. A vízbázis védelme, a vizes élőhelyek megőrzése és természetvédelmi kezelése. Az área földrajza, földrajzi és taxonómiai struktúrája. Az área evolúciója, filogenetikus biogeográfia. A bioszféra története. A biodiverzitás fogalma. A diverzitás-fenntartó mechanizmusok, modellek és ökológiai elméletek. A környezetvédelem mint humáncentrikus társadalmi tevékenység. A környezetszennyezés forrásai és fajtái. A szennyező anyagok mobilizációja. A környezeti expozícióval összefüggő betegségek. Az expozíció hatásának mérése, becslése. A lokális és a globális környezeti hatások: az élelmiszertermelés válsága, a vízkészletek csökkenése, az ózonpajzs mérséklődése, a savas esők, a szén-dioxid koncentráció növekedése, az éghajlatváltozás lehetősége. Környezeti toxikológia, ipari és környezeti egészségvédelem. Környezetminősítés és környezetvédelem biomonitoring. A hulladékgazdálkodás kialakulása. A hulladékok keletkezése, kezelése. A hulladékok mennyisége és a fogyasztói szokások kapcsolata. Az oktatás szerepe a társadalom tudatformálásában a hulladékképzés csökkentése érdekében. A környezetvédelem és természetvédelem kapcsolata. A talajvédelem: a talaj mint élőhely. A mezőgazdaság és a környezetvédelem, a fenntartható mezőgazdaság. A növényvédő szerek (kockázatai, hatásai, környezetbarát megoldások). A géntechnológia alkalmazási területei, azok előnyei és környezeti kockázatai, szerepe a mezőgazdasági termelés fokozásában. Az élőhelyek és a biológiai sokféleség védelme. A környezet- és természetvédelem jogi alapjai. A védetté nyilvánítás folyamata, természetvédelmi kezelés. Védett és védendő növények és állatok, barlangok, geomorfológiai képződmények, ásványok megőrzése. A biológiai sokféleség megőrzésének lehetőségei. Nemzeti Parkok Magyarországon. Ökológiai hálózat, ökológiai folyosók. 2000/72. szám Nemzetközi természetvédelmi egyezmények. Fenntartható fejlődés. Választható tanulmányi területek Az intézmény által a biológia területén felkínált választékból.

Source: https://magyarkozlony.hu/hivatalos-lapok/fcc9acd66698b955bae31d016fdfc07c64a03513/dokumentumok/db93ea9eb97d5ccd4334d6a54fdcc5cb2c86167a/letoltes